CELEX: C2007/082/117
Language: el
Date: 2007-04-14 00:00:00
Title: Υπόθεση F-138/06: Προσφυγή-αγωγή της 18ης Δεκεμβρίου 2006 — Meister κατά ΓΕΕΑ

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/55
            
         Προσφυγή-αγωγή της 18ης Δεκεμβρίου 2006 — Meister κατά ΓΕΕΑ
   (Υπόθεση F-138/06)
   (2007/C 82/117)
   Γλώσσα διαδικασίας: η γερμανική
   Διάδικοι
   
      Προσφεύγων-ενάγων: Herbert Meister (Alicante, Ισπανία) (Εκπρόσωπος: Hans-Joachim Zimmermann)
   
      Καθού-εναγόμενο: Γραφείο Εναρμονίσεως στο πλαίσιο της Εσωτερικής Αγοράς
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την κατά το άρθρο 90, παράγραφος 2, του Κανονισμού Υπηρεσιακής Καταστάσεως (ΚΥΚ) σιωπηρή απορριπτική απόφαση του Προέδρου του Γραφείου Εναρμονίσεως της 18ης Σεπτεμβρίου 2006·
            
         
               —
            
            
               επικουρικώς, να ακυρώσει την κατά το άρθρο 90, παράγραφος 2, του ΚΥΚ σιωπηρή απορριπτική απόφαση του Προέδρου του Γραφείου Εναρμονίσεως της 18ης Σεπτεμβρίου 2006 και τη γραπτή απορριπτική απόφαση του Προέδρου του Γραφείου Εναρμονίσεως της 20ής Σεπτεμβρίου 2006 (με ημερομηνία 18 Σεπτεμβρίου 2006)·
            
         
               —
            
            
               συμπληρωματικώς, να ακυρώσει επικουρικώς τη δυνάμει του άρθρου 90, παράγραφος 2, του ΚΥΚ γραπτή απόφαση του Προέδρου του Γραφείου Εναρμονίσεως της 20ής Σεπτεμβρίου 2006·
            
         
               —
            
            
               επικουρικώς, να ακυρώσει την ανακοίνωση του Γραφείου Εναρμονίσεως της 9ης Ιουνίου 2006 περί των οριστικών μορίων προαγωγής για το 2006 («definitive Promotion Points 2006»)·
            
         
               —
            
            
               επικουρικώς, να ακυρώσει τη σιωπηρή απορριπτική απόφαση του Προέδρου του Γραφείου Εναρμονίσεως της 27ης Νοεμβρίου 2006·
            
         
               —
            
            
               να υποχρεώσει το Γραφείο Εναρμονίσεως να καταβάλει στον προσφεύγοντα-ενάγοντα εύλογο χρηματικό ποσό, μέχρι το ύψος του ετήσιου μισθού και πάντως ανερχόμενο τουλάχιστον σε 45 000 ευρώ·
            
         
               —
            
            
               να καταδικάσει το Γραφείο Εναρμονίσεως στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων-ενάγων απασχολείται ως υπάλληλος του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) στο Alicante της Ισπανίας και διαμαρτύρεται για τις κρίσεις τις οποίες το καθού-εναγόμενο οφείλει να εκδίδει ως προς αυτόν ανά διετία, την ανακρίβεια του περιεχομένου τους και την ελαττωματικότητά τους ή και την επανειλημμένη παράλειψη εκδόσεως των σχετικών αποφάσεων. Ως εκ τούτου, ο προσφεύγων ζητεί την ακύρωση όλων των κατά το άρθρο 90, παράγραφος 2, του ΚΥΚ σιωπηρών αποφάσεων του καθού-εναγομένου καθώς και τη διόρθωση των εσφαλμένως υπολογισθέντων μορίων προαγωγής που του χορήγησε για το 2006.
   Ο προσφεύγων-ενάγων καταγγέλλει επίσης την εκ μέρους του καθού-εναγομένου παράβαση έναντί του, επί σειρά ετών, του άρθρου 90, παράγραφος 2, του ΚΥΚ ως δόλια και αντιβαίνουσα προς τα χρηστά ήθη παραβίαση των δικαιωμάτων του ως συνεργάτη και κατά συνέπεια αξιώνει από το καθού-εναγόμενο ικανοποίηση της ηθικής βλάβης του, επικαλούμενος ηθική παρενόχλησή του και διαρκή προσβολή του δικαιώματός του στην προσωπικότητα.